CELEX: 32020D2031
Language: el
Date: 2020-12-10 00:00:00
Title: Απόφαση (ΚΕΠΠΑ) 2020/2031 του Συμβουλίου της 10ης Δεκεμβρίου 2020 που τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia)

11.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 419/26
               
            
         ΑΠΟΦΑΣΗ (ΚΕΠΠΑ) 2020/2031 ΤΟΥ ΣΥΜΒΟΥΛΙΟΥ
         της 10ης Δεκεμβρίου 2020
         που τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 16 Ιουλίου 2012, το Συμβούλιο εξέδωσε την απόφαση 2012/389/ΚΕΠΠΑ (1) σχετικά με την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR).
                  
               
                     (2)
                  
                  
                     Στις 12 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2240 (2), η οποία τροποποίησε την εντολή της αποστολής με επίκεντρο την οικοδόμηση ικανοτήτων στη Σομαλία και μετονόμασε την αποστολή σε EUCAP Somalia.
                  
               
                     (3)
                  
                  
                     Στις 10 Δεκεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/1942 (3) που τροποποιεί την απόφαση 2012/389/ΚΕΠΠΑ με σκοπό την παράταση της αποστολής EUCAP Somalia και τη χορήγηση ποσού δημοσιονομικής αναφοράς για την περίοδο έως την 31η Δεκεμβρίου 2020. Το εν λόγω ποσό δημοσιονομικής αναφοράς αυξήθηκε με την απόφαση (ΚΕΠΠΑ) 2020/663 του Συμβουλίου (4).
                  
               
                     (4)
                  
                  
                     Στο πλαίσιο της συνολικής και συντονισμένης στρατηγικής επανεξέτασης της δράσης της ΚΠΑΑ στη Σομαλία και στο Κέρας της Αφρικής, η Επιτροπή Πολιτικής και Ασφάλειας συμφώνησε να παρατείνει την αποστολή ως τις 31 Δεκεμβρίου 2022 και να τροποποιήσει την εντολή της.
                  
               
                     (5)
                  
                  
                     Η απόφαση 2012/389/ΚΕΠΠΑ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2012/389/ΚΕΠΠΑ τροποποιείται ως εξής:
            
                        1)
                     
                     
                        Τα άρθρα 2 και 3 αντικαθίστανται από το ακόλουθο κείμενο:
                        
                           «Άρθρο 2
                           Περιγραφή της αποστολής
                           
                              1.   Η EUCAP Somalia βοηθά τη Σομαλία στην ενδυνάμωση των ικανοτήτων της περί τη θαλάσσια ασφάλεια προκειμένου να την καταστήσει ικανή να επιβάλλει αποτελεσματικότερα τη ναυτιλιακή νομοθεσία.
                           
                           
                              2.   Επιπλέον, η EUCAP Somalia επικουρεί τη Σομαλία στην ενίσχυση της αστυνομικής της ικανότητας προκειμένου να στηρίξει την εφαρμογή του σχεδίου μετάβασης της Σομαλίας για τη μεταβίβαση αρμοδιοτήτων ασφαλείας της αρχές της Σομαλίας.
                           
                        
                        
                           Άρθρο 3
                           Στόχοι και καθήκοντα
                           
                              1.   Προκειμένου να ανταποκριθεί στην περιγραφή της αποστολής κατά το άρθρο 2, η EUCAP Somalia:
                              
                                          α)
                                       
                                       
                                          ενισχύει την ικανότητα της Σομαλίας να επιβάλλει μη στρατιωτική ναυτιλιακή νομοθεσία ώστε να ασκεί αποτελεσματική θαλάσσια διακυβέρνηση επί της ακτογραμμής της, των εσωτερικών της υδάτων, των χωρικών της υδάτων και της αποκλειστικής οικονομικής της ζώνης,
                                       
                                    
                                          β)
                                       
                                       
                                          ενισχύει την ικανότητα της Σομαλίας να διεξάγει ελέγχους και να αστυνομεύει την αλιεία, να εξασφαλίζει έρευνα και διάσωση στη θάλασσα, να καταπολεμά το λαθρεμπόριο, να αντιμάχεται την πειρατεία και να περιφρουρεί την παράκτια ζώνη στην ξηρά και στη θάλασσα·
                                       
                                    
                                          γ)
                                       
                                       
                                          ενισχύει την ικανότητα του υπουργείου Εσωτερικής Ασφάλειας και των αστυνομικών υπηρεσιών της Σομαλίας να εφαρμόσουν το σχέδιο μετάβασης της Σομαλίας για τη μεταβίβαση αρμοδιοτήτων ασφαλείας της αρχές της Σομαλίας.
                                       
                                    
                           
                              2.   Για την επίτευξη των στόχων αυτών, η EUCAP Somalia στηρίζει της αρχές της Σομαλίας στο να αναπτύξουν την αναγκαία νομοθεσία και να ιδρύσουν δικαστικές αρχές με:
                              
                                          α)
                                       
                                       
                                          την παροχή της απαραίτητης καθοδήγησης, συμβουλών, κατάρτισης και εξοπλισμού της φορείς της Σομαλίας που είναι επιφορτισμένοι με την επιβολή της μη στρατιωτικής ναυτιλιακής νομοθεσίας·
                                       
                                    
                                          β)
                                       
                                       
                                          την παροχή συμβουλών και καθοδήγησης, στο μέτρο του δυνατού, για θέματα πολιτικής, διοίκησης, ελέγχου και συντονισμού, καθώς και την παροχή υποστήριξης έργων και εξοπλισμού στο υπουργείο Εσωτερικής Ασφάλειας και στις αστυνομικές υπηρεσίες της Σομαλίας ώστε να υποστηρίξει πρωτοβουλίες της Ένωσης και των διεθνών εταίρων.
                                       
                                    
                           
                              3.   Προκειμένου να επιτύχει τις στόχους τις, η EUCAP Somalia ακολουθεί τις επιχειρησιακές γραμμές και καθήκοντα που προβλέπονται στα έγγραφα επιχειρησιακού σχεδιασμού που ενέκρινε το Συμβούλιο.
                           
                           
                              4.   Η EUCAP Somalia δεν επιτελεί καμία εκτελεστική λειτουργία.»·
                           
                        
                     
                  
                        2)
                     
                     
                        Στο άρθρο 13 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που έχει στόχο να καλύψει τις δαπάνες σχετικά με την EUCAP Somalia για την περίοδο από την 1η Ιανουαρίου 2021 έως τις 31 Δεκεμβρίου 2022 ανέρχεται σε 87 780 000 EUR.»·
                     
                  
                        3)
                     
                     
                        Στο άρθρο 14, οι παράγραφοι 4 και 5 αντικαθίστανται από το ακόλουθο κείμενο:
                        
                           «4.   Ο Αρχηγός αποστολής συνεργάζεται με τους υπόλοιπους διεθνείς φορείς στην περιοχή, ιδίως το Πολιτικό Γραφείο του Οργανισμού των Ηνωμένων Εθνών (ΟΗΕ) για τη Σομαλία, την Υπηρεσία των Ηνωμένων Εθνών για τα Ναρκωτικά και Έγκλημα, το Πρόγραμμα Ανάπτυξης των Ηνωμένων Εθνών, την ΙΝΤΕΡΠΟΛ, και τον Διεθνή Ναυτιλιακό Οργανισμό.
                        
                        
                           5.   Ο Αρχηγός αποστολής συντονίζεται στενά με την Atalanta, τη στρατιωτική αποστολή της Ευρωπαϊκής Ένωσης για τη συμβολή στην εκπαίδευση των δυνάμεων ασφαλείας στη Σομαλία (EUTM Σομαλία), και τα σχετικά προγράμματα βοήθειας της Ένωσης.»·
                        
                     
                  
                        4)
                     
                     
                        Στο άρθρο 16, η τελευταία περίοδος αντικαθίσταται από το ακόλουθο κείμενο:
                        «Εφαρμόζεται μέχρι τις 31 Δεκεμβρίου 2022.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 10 Δεκεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 187 της 17.7.2012, σ. 40).
         
            (2)  Απόφαση (ΚΕΠΠΑ) 2016/2240 του Συμβουλίου, της 12ης Δεκεμβρίου 2016, που να τροποποιεί την απόφαση 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 337 της 13.12.2016, σ. 18).
         
            (3)  Απόφαση (ΚΕΠΠΑ) 2018/1942 του Συμβουλίου, της 10ης Δεκεμβρίου 2018, που παρατείνει και τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia) (ΕΕ L 314 της 11.12.2018, σ. 56).
         
            (4)  Απόφαση (ΚΕΠΠΑ) 2020/663 του Συμβουλίου, της 18ης Μαΐου 2020, που τροποποιεί την απόφαση 2012/389/ΚΕΠΠΑ για την αποστολή οικοδόμησης ικανοτήτων της Ευρωπαϊκής Ένωσης στη Σομαλία (EUCAP Somalia) (ΕΕ L 157 της 19.5.2020, σ. 1).